b'\n_START_ARTICLE_\nReino Ryh\xc3\xa4nen\n_START_PARAGRAPH_\nReino Kaarlo Ryh\xc3\xa4nen (9. elokuuta 1922 Isojoki \xe2\x80\x93 9. tammikuuta 1999 Helsinki) oli maatalous- ja mets\xc3\xa4tieteiden tohtori, joka toimi Helsingin yliopiston limnologian professorina 1963\xe2\x80\x931985._NEWLINE_H\xc3\xa4n vaikutti my\xc3\xb6s Helsingin yliopiston hallinnossa, muun muassa maatalous-mets\xc3\xa4tieteellisen tiedekunnan dekaanina 1974\xe2\x80\x931978 ja yliopiston vararehtorina 1978\xe2\x80\x931985. _NEWLINE_Ryh\xc3\xa4nen tutki kalavesien tilaa ja hoitoa sek\xc3\xa4 vesiensuojelun kehitt\xc3\xa4mist\xc3\xa4. H\xc3\xa4n oli my\xc3\xb6s Suomen Kalastusyhdistyksen ja sittemmin Kalatalouden Keskusliiton puheenjohtaja.'